Ingen tegn til sommertemperaturer ennå - men de kommer
– Vi kan neppe skryte av de helt høye temperaturene ennå, sier Kristen Gislefoss til VG. Statsmeteorologen sier at helgeutsiktene for Østlandet er preget av et ustabilt værbilde med regnbyger. Meteorologisk institutts kontorer i Bergen og Tromsø setter også det varme sommerværet på vent i alle fall til neste uke.Iphone/Ip ad, And roid ...eller sjekk pent.no – Det er ikke akkurat noen sommertemperaturer å snakke om, sier statsmeteorolog Signe Røysland Sørlig. På pent.no kan du til en hver tid sjekke værvarselet der du er. Du kan også laste ned Pent-appen gratis. (Android) (Apple) Ser man forbi helgen og ut i neste uke, ser de foreløpige prognosene ut til at været kan bli tørrere og varmere i hele landet, viser langtidsvarselet.For Østlandsområdets del er det ventet bygevær frem mot helgen. Bygeværet vil avta mot fredagen og lørdagen, og Gislefoss sier at det kan komme lange perioder med sol. – Jeg tror ikke det blir en varm sommerhelg. Det vil være kjølig, men dog stigende temperaturer inn mot helgen. På de beste stedene på Østlandet kan det stige til opp mot 20 grader, men de stedene er få, sier han. Vurderer du å reise til utlandet for å finne sol og sommer? Her er VGs tips til alle som ikke har bestemt seg.På Vestlandet er det ventet bygevær fra torsdagen av som vil vare fram til natt til fredag. – Fra morgenen fredag av kan man vente seg opphold med sol sør for Stadt, sier statsmeteorolog Haldis Berge. Nord for Stadt vil bygeværet vare utover dagen fredag, men mot ettermiddagen og kvelden vil det være duket for oppholdsvær i hele området melder statsmeteorologen. – Sør for Stadt blir nok fredagen den fineste dagen, mens Møre og Romsdal og Trøndelag vil kunne få fint vær fredag og lørdag. Lyst til å møte en kjendis?: Les VGs guide til kjendis-Hellas! Hun sier at temperaturene i området vil øke litt i helgen, og at det i indre strøk kan stige opp mot 19 grader. – Det er ikke noe som tyder på at det vil bli ordentlige sommertemperaturer ennå. Det er antydninger til at det kan bli varmere i midten av neste uke, sier Berge til VG.– Torsdagsværet ser ikke bra ut, sier statsmeteorolog Signe Røysland Sørlie til VG. Et lavtrykk fra øst vil gi nedbør i hele området og særlig i indre strøk. Fredagen vil starte med enkelte regnbyger alle tre fylkene. I Troms er det mulighet for at solen titter frem allerede på formiddagen, fredag, mens Nordland og Finnmark må vente til ettermiddagen til den titter frem. Badeguide til Kroatia: Her er de beste badestedene! – Regnbygene vil henge igjen litt lenger i disse fylkene, sier Røysland Sørlie. På lørdagen er det ventet at Nordland vil få det fineste været, mens det i perioder vil være fint i Troms og Finnmark. – På lørdag kan temperaturen krype til over 10 grader flere steder i landsdelen, sier hun til VG. Hun sier det er litt for tidlig til å spå når sommertemperaturene vil komme til den nordligste landsdelen, men pr. nå ser det ikke altfor lovende ut. – Prognosene nå er ustabile, men det er ikke noen utsikter til godt sommervær de neste ti dagene, sier Røysland Sørlie.I langtidsvarselet fra Meteorologisk institutt kan man finne små tegn til at godværet er på vei, men Kristen Gislefoss understreker at prognosene over helgen fortsatt er usikre. I perioden 30. juni til 3. juli er det ventet at værtypen vil bli litt tørrere med perioder med pent vær med lite eller ingen nedbør. Det er også ventet at temperaturen kan øke.
Meteorologene tror godværet kan komme i neste uke. I mellomtiden blir det litt sol, litt regn og litt kaldt. mellomtiden blir det litt sol, litt regn og litt kaldt.